CELEX: 32011D0131
Language: lv
Date: 2011-02-25 00:00:00
Title: 2011/131/ES: Komisijas Lēmums ( 2011. gada 25. februāris ), ar kuru groza II pielikumu Lēmumā 2006/766/EK attiecībā uz Fidži iekļaušanu to trešo valstu un teritoriju sarakstā, no kurām ir atļauts importēt lietošanai pārtikā paredzētus zvejniecības produktus (izziņots ar dokumenta numuru C(2011) 1082)  Dokuments attiecas uz EEZ

26.2.2011   
            
            
               LV
            
            
               Eiropas Savienības Oficiālais Vēstnesis
            
            
               L 53/73
            
         KOMISIJAS LĒMUMS
   (2011. gada 25. februāris),
   ar kuru groza II pielikumu Lēmumā 2006/766/EK attiecībā uz Fidži iekļaušanu to trešo valstu un teritoriju sarakstā, no kurām ir atļauts importēt lietošanai pārtikā paredzētus zvejniecības produktus
   (izziņots ar dokumenta numuru C(2011) 1082)
   (Dokuments attiecas uz EEZ)
   (2011/131/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (1), un jo īpaši tās 11. panta 1. punktu,
   tā kā:
   
               (1)
            
            
               Regulā (EK) Nr. 854/2004 paredzēti īpaši noteikumi attiecībā uz dzīvnieku izcelsmes produktu oficiālās kontroles organizēšanu. Tajā jo īpaši paredzēts, ka dzīvnieku izcelsmes produktus importē tikai no tām trešām valstīm vai trešo valstu daļām, kuras iekļautas sarakstā, kas sagatavots saskaņā ar minēto regulu.
            
         
               (2)
            
            
               Regulā (EK) Nr. 854/2004 ir arī paredzēts, ka, veidojot un atjauninot šādus sarakstus, jāņem vērā Savienības veiktās kontroles trešās valstīs un trešo valstu kompetento iestāžu sniegtās garantijas attiecībā uz atbilstību vai līdzvērtību Savienības dzīvnieku barības un pārtikas aprites tiesību aktiem un dzīvnieku veselības noteikumiem, kas iekļauti Eiropas Parlamenta un Padomes 2004. gada 29. aprīļa Regulā (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (2).
            
         
               (3)
            
            
               Komisijas 2006. gada 6. novembra Lēmumā 2006/766/EK, ar ko izveido to trešo valstu un teritoriju sarakstus, no kurām ir atļauts ievest gliemenes, adatādaiņus, tunikātus, jūras gliemežus un zvejniecības produktus (3), ir iekļauts to trešo valstu saraksts, kuras atbilst Regulā (EK) Nr. 854/2004 minētajiem kritērijiem un tādējādi spēj garantēt, ka minēto produktu eksports uz Savienību atbilst sanitārajiem nosacījumiem, kas iekļauti Savienības tiesību aktos patērētāju veselības aizsardzības jomā. Konkrēti, minētā lēmuma II pielikumā ir ietverts to valstu saraksts, no kurām ir atļauts importēt lietošanai pārtikā paredzētus zvejniecības produktus.
            
         
               (4)
            
            
               Pašlaik Lēmuma 2006/766/EK II pielikumā kā trešā valsts, no kuras būtu atļauts importēt lietošanai pārtikā paredzētus zvejniecības produktus, nav iekļauta Fidži.
            
         
               (5)
            
            
               Savienības veiktā kontrole, kura beidzās 2010. gada septembrī un kurā tika novērtēta Fidži pārbaudes sistēma, kas reglamentē eksportam uz Savienību paredzētu zvejniecības produktu ražošanu, kā arī Fidži kompetentās iestādes sniegtās garantijas, liecina, ka minētajā trešā valstī piemērotie nosacījumi attiecībā uz lietošanai pārtikā paredzētiem zvejniecības produktiem, kuri paredzēti eksportam uz Savienību, ir līdzvērtīgi attiecīgajos Savienības tiesību aktos paredzētajiem nosacījumiem. Tādējādi attiecīgi jāgroza Lēmuma 2006/766/EK II pielikums, lai atļautu lietošanai pārtikā paredzētu zvejniecības produktu importu no Fidži.
            
         
               (6)
            
            
               Tāpēc attiecīgi jāgroza Lēmums 2006/766/EK.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2006/766/EK II pielikumā pirms ieraksta par Folklenda salām iekļauj šādu ierakstu:
   
      
                  “FJ
               
               
                  FIDŽI”
               
               
                   
               
            
   2. pants
   Šis lēmums ir adresēts dalībvalstīm.
   
      Briselē, 2011. gada 25. februārī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 139, 30.4.2004., 206. lpp.
   
      (2)  OV L 165, 30.4.2004., 1. lpp.
   
      (3)  OV L 320, 18.11.2006., 53. lpp.